Suid Afrikaanse Nuus Thread - Page 213 - Stormfront
Page 213 of 226 « First < 113 163 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 >
10-09-2009, 03:25 AM #2121
Blanke armoede die naweek op vergadering bespreek
Armoede onder blankes kom die naweek in Bloemfontein onder die loep wanneer die al hoe groter wordende vraagstuk in die land hier toegelig gaan word.
Dr. Danie Langner, uitvoerende direkteur van Solidariteit se Helpende Hand, gaan 'n vergadering van Dames Perspektief by die Nasionale Afrikaanse Letterkundige Museum en Navorsingsentrum (Naln) in die stad toespreek. Die vergadering vind Saterdag plaas en begin om 09:00. Almal is welkom.
Langner is die redakteur van die boek Gebroke Land: Afrikaner-armoede in Suid-Afrika sedert 1902. Die fotoredakteur en samesteller van die boek is die fotograaf Paul Alberts.
Met hierdie bespreking word voorbrand gemaak vir die Reddingsdaadkongres van 21 tot 23 Oktober by die Voortrekkermonument in Pretoria, waar 'n terugblik gegee word op die positiewe gevolge van dié kongres in 1939 én om "Afrikaners bewus te maak van die vernietigende gevolge van die nuwe armoede om ons".
Daar gaan op die kongres ook gekyk word na oplossings vir die volgende 70 jaar.
Die bekende akteurspaar Carel Trichardt en Petru Wessels het 'n spesiale woordbeeld geskryf waarmee die kongres op 21 Oktober in die Voortrekkermonument geopen word. Dit gaan Afrikaner-armoede uitbeeld.
Alberts, van Brandfort, se fotoversameling wat ook in die boek verskyn, sal hier uitgestal word.
Prof. Herman Giliomee, skrywer van Die Afrikaners en dr. Danie Cronjé wat Volkskas as 'n gevallestudie sal voorhou om die suksesverhaal van 1939 te belig, sal onder die tientalle sprekers wees.
10-09-2009, 03:30 AM #2122
Afrikaner-boere gesmeek om te bly
Johannesburg - Afrikaner-boere moenie die land verlaat nie.
Die land het hulle nodig, het Tozi Gwanya, direkteur-generaal van landelike ontwikkeling en grondhervorming, gister op Agri SA se kongres in Mulderdrift aan die Wes-Rand gesê.
Hy het gesê sy departement het berigte gelees dat 'n groep Afrikaner-boere deur die Demokratiese Republiek van die Kongo (DRK) genooi is om daar te gaan boer.
"Ons pleidooi aan Afrikanerboere is dat hulle hier moet bly. Ons het baie by julle te leer," het Gwanya gesê.
"Julle hoort ook hier, want julle voorvaders is hier begrawe."
Die inleiding van sy toespraak was in Afrikaans.
Gwanya het 'n groeteboodskap aan die kongres oorgedra in die plek van Gugile Nkwinti, minister van landelike ontwikkeling en grondhervorming, wat inderhaas 'n afspraak met adj.pres. Kgalema Motlanthe in Kaapstad moes nakom.
Met verwysing na grondhervorming het Gwanya gesê al die belanghebbendes – onder wie grondeienaars (boere) – moet in die proses geken word.
Hy het 'n beroep op die georganiseerde landbou gedoen om met voorstelle te kom oor hoe grondverdeling aangepak moet word.
"Ons het mekaar nodig as ons suksesvol wil wees.
"Net soos 'n lekker sny varsgebakte brood botter nodig het, so het ons mekaar nodig om van landelike ontwikkeling en grondhervorming 'n sukses te maak," het Gwanya verder in Afrikaans gesê.
Bly sodat jy uitgemoor kan word
10-12-2009, 03:03 AM #2123
Malema versoek wit mense om hul vaardighede oor te dra
Johannesburg. – Moenie die land verlaat voordat julle jul vaardighede oorgedra het nie, het 'n veglustige mnr. Julius Malema, leier van die ANC-jeugliga, gister by wit mense gepleit.
Hy was 'n spreker by die kongres van die Black Management Forum in Midrand.
"Dis nie 'n strategie vir ons om wit mense in die see te dryf nie. Hulle het vaardighede. Ons moet in vrede woon. Hulle moet ons toelaat om gelyke vennote te wees.
"Solank as wat ons nie van wit uitsluiting praat nie, beteken dit ons wil dit nie hê nie. As ons dit wou hê, sal ons dit sonder apologie sê," het Malema gesê.
Hy het ook skerp uitgevaar oor grondhervorming.
"Ons het saamgestem met (die beleid van) vrywillige koper, vrywillige verkoper. Ons kan nie die land koop nie omdat julle dit gesteel het," het hy gesê terwyl kongresgangers hande geklap het.
"As 'n persoon jou kar steel en jy kry dit in Soweto en die persoon het duur leer ingesit... Die persoon wil nou vanweë die verbetering hê jy moet dit koop.
"Solank ons nie grond het nie, beteken die ekonomie niks nie. Ons het nie baklei om die name van strate te verander nie, maar om die ekonomie te beheer."
Malema het gesê die verhoor van mnr. Jackie Selebi, voormalige polisiehoof, gaan daaroor om te bewys "dat ons van alkohol, maklike geld en vroue hou en hoegenaamd geen vaardighede" het nie.
10-12-2009, 08:51 AM #2124
AWB weer aktief omdat 'talle antwoorde soek'
Die Afrikaner Weerstandsbeweging (AWB) is geheraktiveer.
Tog maak die vaandel waaronder hulle eergister die saamtrek van die AWB en die Brandwag van die Christen Boerevolk bygewoon het, vir talle van die Afrikaners nie saak nie.
Die meeste het nie met uniforms en kentekens gekom nie, maar om 'n nuwe leier en antwoorde te soek.
Sowat 300 mense het Saterdag van heinde en ver gekom om na mnr. Eugène Terre'Blanche te luister waar hy in die stadsaal hier gepraat het.
Terre'Blanche het onder meer oor die "vertrapping" van die Afrikaners se taal, kultuur en godsdiens gepraat.
Altesame 23 regse organisasies het saamgekom om hulle as 'n "nuwe organisasie met 'n ou naam" (die AWB) te beywer vir 'n Afrikaner-volkstaat op van die grond wat die Voortrekkers destyds van die inheemse stamme gekoop het.
Terre'Blanche het gesê hulle is besig om 'n volksregister saam te stel voordat 'n volksverkiesing uitgeroep gaan word. Dié uitslae sal dan aan die Wêreldhof in Den Haag voorgelê word sodat die Afrikaners 'n "vry volk" kan wees.
Van die jong mense wat by die saamtrek was, het gesê hulle is bly "iemand staan vir ons op".
"Niemand gee om vir ons nie. Dis dapper van iemand om op te staan," het mnr. Jurgens Bence van Pretoria gesê.
Me. Joanie Landman van Piet Retief het gesê sy sou die samekoms onder enige party se vaandel bygewoon het. "Dit gaan nie soseer oor die party nie. Ons is nou die onderdruktes. Die Afrikaners moet saamstaan en standpunt inneem."
Volgens haar man, Coenraad, meen baie jongmense die AWB het die enigste sterk leier in die land. "Oom Eugène het deur al die jare dieselfde gebly. Dis 'n man om op staat te maak."
Terre'Blanche het beklemtoon hy stel homself nie aan om die regse verset te lei nie, maar hy sal deel daarvan wees.
"Ek is bereid om, as iemand my sou vra, ons eis te gaan stel by die VVO (die Verenigde Volke-Organisasie)."
Ander sprekers was 'n oudpolisiekolonel wat 'n beroep op Afrikaners gedoen het om weens veiligheidsredes vir wapenlisensies aansoek te doen, asook die jong mnr. Leon Geldenhuys, 'n AWB-jeugleier.
Geldenhuys het vurig gesê die Boerevolk sal nie oorsee vlug uit die land wat hulle met "bloed en trane" gekoop het nie.
10-15-2009, 04:43 AM #2125
Afgryse oor losprys vir gekaapte lyke
Kaapstad - Lede van die provinsiale parlement het eergister met afgryse aangehoor hoe taximisdaadbase lyke onderweg na begrafnisse in die Oos-Kaap onderskep het en dan 'n losprys van bedroefde familielede eis.
LPP's van verskeie politieke partye het gister met een stem skok en ongeloof uitgespreek oor dié nuwe euwel wat kop uitsteek.
Die taxi's keer na verneem word die lykswaens voor en verhoed hulle om verder te ry tot hulle geld oorhandig.
Mcebisi Skwatsha, ANC-LPP, het Robin Carlisle, Wes-Kaapse minister van vervoer en openbare werke, gevra of hy hiervan bewus is en wat die departement daaromtrent gaan doen.
Carlisle het gesê 'n ondersoek is reeds in September van stapel gestuur en vergaderings is met lykbesorgerverenigings gehou.
Hy het gister gesê ná 'n ondersoek deur die dispuutresolusie-eenheid is bevind dié taximisdaadbase is veral in Khayelitsha, Nyanga, Guguletu, Kraaifontein en by die Hugenote-tonnel bedrywig, gewoonlik op Donderdae en Vrydae.
Hulle eis in sekere gevalle tot R7 500 van bedroefde familielede.
Carlisle het gesê die hooggeregshof hier het reeds 'n interdik aan die lykbesorgers wat oor intimidasie en uitbuiting gekla het, toegestaan, maar die polisie weier in sekere gevalle om die interdik af te dwing.
"(Daar is) gevalle waar die geregsdienaars selfs sulke gevalle aanmoedig, en medepligtig is," het hy gesê.
"Dit is 'n ernstige misdaadsituasie. Dit is een van die skokkendste en skandaligste kriminele oortredings tans in die provinsie."
"Dit is onwaarskynlik dat dit 'n vreedsame affêre gaan wees. Velle en hare gaan waai, maar dit sál uitgeroei word."
10-21-2009, 04:36 PM #2126
Koeëlvaste baadjies vir 2010?
Leverkusen, Duitsland – Sokkerspelers hier is Woensdag gewaarsku dat hulle tydens volgende jaar se toernooi koeëlvaste baadjies in Suid-Afrika sal moet dra wanneer hulle van die hotel wegbeweeg.
Die hoof van die sekuriteitsfirma BaySecur, wat na die Duitse Sokkerfederasie (DFB) en hul gaste omsien wanneer die nasionale span in die buiteland speel, het gesê sterre soos Michael Ballack sal ekstra versigtig in Suid-Afrika moet wees.
BaySecur is een van die firmas wat na verwagting deur die sokkerfederasie ontplooi gaan word, terwyl die span aan die toernooi vanaf 11 Junie tot 11 Julie gaan deelneem.
"Die moontlikheid vir die spelers om buite die hotel se grense te beweeg, sal tot 'n minimum gehou word," het Guenter Schnelle van BaySecur aan die Duitse tydskrif Sport-Bild gesê.
"Só nie, moet die span ten volle vergesel word deur sekuriteitsbeamptes, en daar moet ook koeëlvaste baadjies vir die spelers wees."
Die DFB kyk reeds na moontlikhede om die veiligheid by die span se hotel in Pretoria te verskerp.
Volgens Helmut Spahn, sekuriteitsbaas by BaySecur, gaan hulle 20 ekstra sekuriteitswagte aanstel vir die span se verblyf by hul hotel.
"As gevolg van die hoë misdaadsyfer in [Suid-Afrika] wil ons geen kanse vat met sekuriteit of veiligheid nie."
"Ons sal seker meer personeel as gewoonlik gebruik," het Spahn gesê. Hy gaan reeds volgende week vier dae in Suid-Afrika deurbring om veiligheidsmaatreëls te bekyk.
Volgens Spahn is die kanse klein dat die DFB tydens die toernooi slegs op Suid-Afrikaanse sekuriteitswagte sal staatmaak. Hy sê Duitsland se polisie is reeds in gesprek met hul sokkervereniging oor dié kwessie.
10-23-2009, 03:51 AM #2127
'Afrikaners moet hande vat oor armoede'
Afrikaners sal hul politieke wil en selfvertroue moet terugkry en op alle vlakke moet hande vat as hulle die toenemende probleem van armoede in hul gemeenskappe wil takel.
Só het die historikus prof. Hermann Giliomee gister hier by die vakbond Solidariteit se kongres oor nuwe Afrikaner-armoede sedert 1939 gesê.
Sowat 300 kongresgangers wat 66 organisasies verteenwoordig, woon die kongres by wat vandag eindig.
Dr. Danie Langner, uitvoerende direkteur van Solidariteit Helpende Hand, het gesê daar is 'n behoefte om oor armoede te praat omdat sowat 430 000 Afrikaners in plakkerskampe, sinkhuise, woonwaens, tente en selfs varkhokke moet oorleef.
"Dis vandag 'n stille armoede waaroor mense bang en skaam is om te praat uit vrees vir nog 'n politiese klap in die gesig of verwyte. Maar dit is nie minder intens as die armoede ná die Anglo-Boereoorlog en die jare dertig nie."
Giliomee het gesê Afrikaners het hul wil sedert 1994 verloor en onder die illusie verkeer dat 'n kontrak met die nuwe regering gesluit is. Hulle sal hulself moet herposisioneer en sal dit nie as eksklusief wit kan doen nie.
Hy het verwys na lesse wat te leer is uit die armoede van die 1930's toe opheffing uit die burgerlike samelewing gekom het en nie van regeringskant soos wat mense dikwels dink nie. "Mense het self verantwoordelikheid geneem en kerke en skole het 'n belangrike rol gespeel."
Giliomee het gesê taal en armoede het hand aan hand gegaan. Die opheffing van Afrikaners was die aansporing vir Afrikaans en sonder dié "broodsaak" sou hulle tot agterstand en verlatenheid gedoem wees.
'n Kontrak tussen ouers en universiteite is volgens hom dringend nodig om met Afrikaans voort te gaan.
Tans gaan 5% Afrikaanse bruin mense, 50% wit mense en 10% swart mense universiteit toe.
Giliomee het voorts gewys op die probleem van onbetrokkenheid by Afrikaanse sakelui. "Sowat 75% Afrikaners is selfwerksaam en minder geneig om by maatskaplike dinge betrokke te raak. Die Afrikaanse sakesektor wil nie saamstaan nie en het geen aptyt om in gesprek met die regering te tree oor sake wat die Afrikaner raak nie."
Volgens Giliomee is daar min wat die regering verhoed om met regstellende aksie voort te gaan en die wesenlike gevaar is dat armoede onder Afrikaners nog baie erger gaan raak. "Alles hang van Afrikaners se politieke wil en selfvertroue af."
Prof. Steve Booyens, voorsitter van die Efficient Group, het gesê om werklik 'n verskil aan armoede te maak, moet Afrikaners by die sakesektor in die breë en swart ondernemings betrokke raak.
10-23-2009, 03:53 AM #2128
Polisiewapens raak by die dosyne verlore
PRETORIA. – Altesaam 2 944 vuurwapens van die Suid-Afrikaanse Polisiediens (SAPD) – gemiddeld drie by elke polisiekantoor in die land – is teen einde September vanjaar as verloor of gesteel aangemeld.
Luidens 'n verklaring van die DA het die parlement se portefeuljekomitee oor polisie gister ook gehoor dit lyk of die SAPD se vuurwapen-verliese in 2009 toegeneem het. Dit nadat die verliese tussen 2007 en 2008 reeds met 30% toegeneem het.
In 2008 het 2 507 vuurwapens weggeraak en in 2007 was die getal 1 923 vuurwapens.
"Dié stand van sake is geheel en al onaanvaarbaar," het me. Dianne Kohler Barnard, die DA se skaduminister van polisie, in die verklaring gesê.
"Lede van die publiek sukkel hulle dood om vuurwapenlisensies te kry en daar word van hulle verwag om die wetgewing na te kom – maar die SAPD-beamptes en -kantore verloor húl wapens blykbaar by dosyne! Hoe is dit in elk geval móóntlik om 'n vuurwapen te 'verloor'?"
Volgens haar moet daar ernstige gevolge wees vir verlore of gesteelde SAPD-vuurwapens, aangesien dit maklik in die verkeerde hande kan beland.
"Die DA het vroeër vanjaar ook inligting gekry wat daarop dui dat die beamptes wat die polisiediens verlaat sonder om hul dienswapens in te dien die laaste twee jaar drasties toegeneem het: Sewe beamptes in 2006 tot 65 beamptes in 2008."
Kohler Barnard het gesê die polisie het erken dat, hoewel hulle 106% van vuurwapens wat burgers verloor het, teruggevind het (alle verlore wapens die afgelope jaar plus 6% van die vorige jaar), het hulle slegs 15% van die verlore SAPD-wapens teruggevind.
"Dit beteken pres. Zuma se woorde, dat die land vol wapens van sowel burgers as die polisie is, is nie waar nie. Dit is die verlore polisiewapens wat in die hande van die land se misdadigers is."
Volgens Kohler Barnard dui dit op 'n gebrek aan beheer oor vuurwapens.
Dr. Johan Burger, senior navorser by die Instituut vir Sekerheidstudie (ISS), het gister gesê polisiekantore kan in sommige gevalle 'n "maklike" teiken vir misdadigers wees.
"Ons weet van talle gevalle waar daar by polisiekantore ingebreek is en beamptes selfs deur rowers aangehou is.
"As hulle (rowers) genoeg moed het en desperaat genoeg is, sal hulle dit doen."
Burger sê hoewel nie veralgemeen moet word nie, is die veiligheid by sekere polisiekantore nie op peil nie.
"Daar is soms nie behoorlike kluise nie en die veiligheid by die polisiekantoor word nie goed beheer nie."
Hy sê aangesien dit vir misdadigers al hoe moeiliker word om wapens by buurlande te kry, is die polisie se masjiengewere 'n volgende opsie.
"Dit is beslis iets waaraan die SAPD sal moet werk en aan aandag gee."
11-03-2009, 02:49 AM #2129
Kluis met R1,6 m. in kry voete uit polisiestoor
'n Kluis van byna 'n halwe ton, met meer as R1,6 miljoen en waarskynlik ook 'n klomp vuurwapens in, het dié naweek uit 'n polisiestoor in Middelburg, Mpumalanga, verdwyn.
Die 1,5 m hoë kluis is uit die bewysstukstoor van die eenheid teen georganiseerde misdaad gesteel.
In Julie is dwelms van meer as R3,7 miljoen uit dieselfde eenheid se Nelspruitse kantoor gesteel.
Personeel wat vir werk opgedaag het, het gisteroggend besef die kluis, wat in dieselfde gebou as die eenheid se hoofkantoor in SADC-straat in Middelburg gehuisves word, het verdwyn.
Daar is geen tekens van 'n inbraak by die kantoorkompleks of die betrokke stoorkamer nie.
'n Deel van die geld in die kluis is blykbaar kontant waarop die eenheid vroeër beslag gelê het tydens 'n optrede waar renosterhorings aan 'n sindikaat verkoop is.
Kapt. Olga Ballot, woordvoerder van die Middelburgse polisiekantoor, het gister bevestig hulle ondersoek 'n klag van huisbraak en diefstal. Sy kon nie bevestig of daar ook vuurwapens in die kluis was nie. "Ons wag nog vir amptelike terugvoer van die eenheid se bevelvoerder af."
Die diefstal kom te midde van 'n grootskaalse herstrukturering van die eenheid wat die laaste paar maande aan die gang is.
Komm. Rex Machabi, waarnemende provinsiale polisiekommissaris in Mpumalanga, het die regruk-aksie begin nadat Beeld die dwelmdiefstal in Nelspruit onthul het.
11-09-2009, 02:03 AM #2130
Tolpad-skok kom in 2011 vir Pretorianers
Motoriste wat daagliks slegs tussen Pretoria en Johannesburg pendel, staar van April 2011 sowat R1 000 per maand tolgeld in die gesig. Dié nuus kom van Nazir Alli, die uitvoerende hoof van die Suid-Afrikaanse nasionale padagentskap (Sanral), wat verlede week die media tydens 'n Nasionale Persklub-konferensie toegespreek het.
'n Oorhoofse tolhekstelsel, wat 'n elektroniese skyfie in jou motor of jou nommerplaat kan lees, sal elke 10km op deurpaaie in die provinsie aangebring word. Dié stelsel, 'n eerste vir Suid-Afrika, is deel van die Gauteng-deurpadverbeteringsplan (GFIP) wat in 2011 geïmplementeer sal word.
Motoriste sal glad nie by dié tolhekke hoef stil te hou nie omdat dit soos padtekens wat plekname aandui, bo-oor die deurpaaie aangebring sal word. Betalings sal elektronies afgetrek word. Die projek behels opgradering oor 185km, wat dele van die N1, N3, N12 en R21 insluit.
Volgens Nazir is die afslagkorting vir gereelde padgebruikers nog nie gefinaliseer nie alhoewel motoriste wat daagliks tussen Pretoria en Centurion pendel, na 'n moontlike R400 per maand kan kyk om van hierdie deurpad gebruik te mag maak. Nazir verduidelik dat motoriste van die Gautrain, openbare vervoer soos die Bus Rapid Transit (BRT) of van saamryklubs gebruik sal moet maak as hulle nie die bykomende maandelikse geld vir die gebruik van die toldeurpaaie wil betaal nie.